ཁོང་ནི་ལྷོ་བྲག་ཆུ་ཁྱེར་དུ་ཆུ་བྱི་ལོར་འཁྲུངས།དང་པོ་འབྲོག་མིའི་དྲུང་དུ་ལོ་ཙཱ་བསླབས།རྗེས་སུ་རྒྱ་གར་དུ་ལན་གསུམ་དང་བལ་ཡུལ་དུ་ལན་བཞི་བྱོན།པཎ་ཆེན་ནཱ་རོ་པ་དང་མངའ་བདག་མེ་ཏྲི་བ་སོགས་གྲུབ་ཐོབ་ཀྱི་བླ་མ་མང་དུ་བསྟེན།ཀྱེེ་རྡོར་དང་།གསང་འདུས།ཕྱག་རྒྱ་ཆེན་པོ་སོགས་གསང་སྔགས་ཀྱི་གདམས་པ་མཐའ་ཡས་པ་བསླབས།སླར་བོད་ཡུལ་དུ་ལོག་ནས་ལྷོ་བྲག་གྲོ་བོ་ལུང་དུ་བཞུགས།ཀ་ཆེན་བཞི་སོགས་སློབ་མ་མང་དུ་བསྐྲུན།བཀའ་བརྒྱུད་ཀྱི་བསྟན་པའི་སྲོལ་བཙུགས།རང་ལོ་གྱ་དྲུག་པ་མེ་གླང་ལོ་ལ་འདས།ཞེས་རོང་བན་གྱིས་བོད་རྒྱ་ཚིག་མཛོད་ཆེན་པོ་ལས་དྲངས་སོ།།